text: Нахлулите на терена на финала на Световното остават в ареста
  https://blitz.bg/sport/mondial-2018/nakhlulite-na-terena-na-finala-na-svetovnoto-ostavat-v-aresta_406457.html Blitz.bg/Sport
  Членовете на "Пуси Райът" със забрана да посещават спортни събития
  17 Юли 201811:15
  Руски съд остави в ареста за 15 дни членовете на музикалната група "Пуси Райът", които нахлуха на терена на финала на Мондиал 2018. Вероника Никулшина, Олга Пахтусова, Пьотър Верзилов и Олга Курачова получиха забрана да посещават спортни събития за срок от три години.
  Руските музиканти нахлуха на терена в началото на второто полувреме на мача между Франция и Хърватия (4:2), но бяха изнесени от терена от охраната. Първоначално не се знаеше какви са тези хора, но след това на официалните профили на "Пуси Райът" се появиха съобщения, че това са нейни членове. Групата разпространи и списък с искания, сред които се настоява за освобождаване на политическите затворници и спиране на арестите по време на мирни демонстрации.